钦定古今图书集成/历象汇编/乾象典/第015卷 > 《黄帝素问》 > 《天元纪大论》
## 钦定古今图书集成/历象汇编/乾象典/第015卷 > 《黄帝素问》 > 《天元纪大论》

《鬼臾区》曰：“左右者，阴阳之道路也。水火者，阴阳之征
兆也。”

“寒暑燥湿风火，天之阴阳也，三阴三阳上奉之。木火
土金水火，地之阴阳也，生长化收藏下应之。天以阳
生阴长，地以阳杀阴藏。天有阴阳，地亦有阴阳。木火
土金水火，地之阴阳也，生长化收藏，故阳中有阴，阴
中有阳。所以欲知天地之阴阳者，应天之气，动而不
息，故五岁而右迁，应地之气，静而守位，故六期而环
会，动静相召，上下相临，阴阳相错，而变由生也。
子午之岁，上见少阴；丑未之岁，上见太阴；寅申之岁，
上见少阳；卯酉之岁，上见阳明；辰戌之岁，上见太阳；
巳亥之岁，上见厥阴。少阴所谓标也，厥阴所谓终也。
厥阴之上，风气主之；少阴之上，热气主之；太阴之上，
湿气主之；少阳之上，相火主之；阳明之上”，燥气主之。
太阳之上。寒气主之。所谓木也。是谓《六元》。